Άμιλος (αρχαία πόλη)

Η Άμιλος ήταν πόλη της αρχαίας Αρκαδίας.

Σύμφωνα με τον Παυσανία ήταν ορεινή πόλη , βρισκόταν επτά στάδια από τον τάφο του Αριστοκράτη και τις πηγές Τενείαι. Ο Παυσανίας μας λέει ότι ήταν χωριό αλλά σε παλιότερα χρόνια ήταν πόλη και πιθανώς είχε πέσει σε παρακμή. Η Άμιλος ήταν το σταυροδρόμι αφού εκεί η αρχαία οδός που ερχόταν από την Στύμφηλο χωριζόταν, ο ένας δρόμος συνέχιζε στην Αρκαδία περνώντας από το βουνό των Καφυών που ήταν απόκρημνο , και ο άλλος οδηγούσε στον Φενεό , ο οποίος τότε ήταν Αρκαδικός, και ήταν ο μοναδικός δρόμος επικοινωνίας του με την Αρκαδία. πηγαί τέ εἰσι καλούμεναι Τενεῖαι καὶ ἀπέχει τῶν πηγῶν στάδια ὡς ἑπτὰ Ἄμιλος χωρίον: πόλιν δὲ τὴν Ἄμιλόν ποτε εἶναι λέγουσι. κατὰ τοῦτο αὖθις τὸ χωρίον δίχα ἡ ὁδὸς τέμνεται.[....] Παυσανία Αρκαδικά

Η θέση της σήμερα μας είναι άγνωστη. 

 Αναφορές 

Κατηγορία:Πόλεις της αρχαίας Αρκαδίας